Attenziun: aua da baiver tschufragnada –

faschai buglir l'aua da baiver

Regiun pertutgada: […]

**Faschai buglir ina giada curtamain l'aua da baiver (in bugl endretg).**

Cun far buglir l'aua èsi garantì che eventuals bacils vegnan mazzads.

Far buglir l'aua è surtut necessari per las suandantas activitads:

* baiver, preparar bavrondas (p.ex. cun quadrins da glatsch)
* preparar mangiativas
* lavar ils dents
* lavurs medicinalas (nettegiar plajas, nettegiar il nas cun aua, etc.)
* lavar giu a maun la vaschella
* far café u té cun apparats per il tegnairchasa
* lavar fritga, verdura, salata u autras vivondas
* dar aua da baiver ad animals da chasa sensibels

I n'è dentant betg necessari da far buglir l'aua da la maschina da lavar giu (tscherner la pli auta temperatura pussaivla, min. 80°C), l'aua per lavurs da nettegiar generalas, l'aua da la tualetta, l'aua per far la duscha u l'aua per lavar la laschiva en la maschina.

**Recumandaziun da cumportament**

Nus recumandain da duvrar aua minerala per baiver e per preparar il nutriment da pops pitschens. Avais Vus gia consumà aua da baiver tschufragnada? Observai la reacziun da Voss corp. Sche Vus duessas survegnir entaifer 48 uras auta fevra, diarrea e/u stuais render, consultai per plaschair in medi.

**Infurmaziuns pli detagliadas**

Il provediment d'aua da [……………..] ha constatà ils [dd-mm-yyyy] che l'aua da baiver è tschufragnada. Nus faschain tut per garantir uschè svelt sco pussaivel in provediment cun aua da baiver netta. Ma quai po tuttina durar plirs dis. La populaziun vegn infurmada activamain davart l'ulteriur svilup. Questa prescripziun da far buglir l'aua sa basa sin las recumandaziuns da l'Uffizi federal da segirezza alimentara e fatgs veterinars.

Il provediment d'aua da […] Il mainagestiun La vischnanca da […] L'administratur communal

[ Logo ] [ Suttascripziun ] [ Logo ] [ Suttascripziun ]

Per dumondas avain nus endrizzà ina hotline: tel. [……………..].
Las communicaziuns las pli actualas vegnan publitgadas sin la pagina-web [www. ………… .ch].

**Fin da l'alarm – Vus pudais puspè**

**duvrar l'aua da baiver sco adina**

La qualitad da l'aua da baiver da [….] è puspè irreproschabla e po damai puspè vegnir consumada senza quitads.

**Impurtant**

Nus As supplitgain anc da prender las suandantas mesiras:

* Laschai cular durant 5 minutas aua tras tut las lingias da la chasa (aua fraida e chauda).

Lavar atras las lingias da la chasa è fitg impurtant per excluder che l'aua da baiver vegnia puspè tschufragnada cun bacils.

* Installaziuns da chasa sco filters u apparats per tractar l'aua da baiver (p.ex. indrizs per stgaltschinar l'aua) ston vegnir controllads immediat ed eventualmain remplazzads per evitar che l'aua vegnia tschufragnada danovamain cun bacils. Sche Vus essas intschert/a, As laschai cussegliar da persunal qualifitgà.

L'aua da baiver po era vinavant savurar u gustar levamain da clor. Quai n'è dentant betg privlus per la sanadad.

Nus deplorain las malempernaivladads ed engraziain a la populaziun per la chapientscha e la fidanza demussada.

Il provediment d'aua da […] Il mainagestiun La vischnanca da […] L'administratur communal

[ Logo ] [ Suttascripziun ] [ Logo ] [ Suttascripziun ]